Revontuliovaali nyt

Kuvasta näkyy millä alueella tällä hetkellä esiintyy todennäköisimmin revontulia. Vaikka kuvassa näkyykin revontulien esiintymistodennäköisyydet, on kokemuksen kautta havaittu että jos oman sijainnin päällä on edes vihreää, kannatttaa käydä ulkona katsomassa! Sen vuoksi että revontulet ovat yleensä ainakin 100km korkeudella, voi suoraan päällä olevat revontulet nähdä horisontissa vielä 300km päästä. Kuva päivittyy viiden minuutin välein.

K-Indeksi

K -indeksi on toinen tapa arvioida revontulien esiintyvyyttä. K-indeksi kuvaa magneettikentän häiriöisyyttä, mitä suurempi K-indeksi, sitä nopeammin magneettikenttä muuttuu ja sitä todennäköisemmin revontulia esiintyy. Allaolevassa kartassa näkyy vaadittava K-indeksi jotta alueella esiintyy revontulia yöaikaan. K-indeksi on kolmen tunnin keskiarvo ja se päivittyy kahdeksan kertaa päivässä.

Auringonpilkut nyt:

Kesäaikaan revontulten sijaan saattaa olla hauskempaa bongailla auringonpilkkuja. Toisaalta auringonpilkkujen esiintyessä esiintyy usein myös aurinkopurkauksia jotka aiheuttavat revontulia. Jos kuvassa näkyy suuria auringonpilkkuja, näkyvät ne jopa paljaalla silmällä esimerkiksi hitsauslasien läpi katsoessa.